Caria — Mylasa (Milas) — 361/360 BC — CIG 2.2691d; LBW 378 — IK Mylasa I 2; McC. Myl. 113 — Syll.(3) 167b
Region: Asia Minor — Caria 

ετει τετρωκοστωι και πεμπτωι αρταξερξευς βασιλευοντος μαυσσωλλου εξαιθραπευοντος εδοξε μυλασευσι εκκλησιης κυριης γενομενης και επεκυρωσαν αι τρεις φυλαι τους πελδεμω παιδας παρανομησαντας ες την εικονα την εκατομνω ανδρος πολλα και αγαθα ποιησαντος τημ πολιν τημ μυλασεων και λογωι και εργωι αδικειν και τα ιερα αναθηματα και τημ πολιν και τους ευεργετας της πολεως αδικειν δε καταγνοντες εζημιωσαν δημευσει της ουσιης και επω[λη]σαν τα κτηματα αυτων δημοσιηι εκτησθαι κυριως τοις πριαμενοις και επαρας εποιησαντο περι τουτων μητε προτιθεναι μητε επιψηφιζειν μηδενα ει δε τις ταυτ[α πα]ραβαινοι εξωλη γινεσθαι και αυτον και τους εκεινου π[αν]τας.